मॉर्निंग स्टार (कैंडलस्टिक पैटर्न)

मॉर्निंग स्टार कैंडलस्टिक पैटर्न एक बुलिश, ट्रेंड रिवर्शल पैटर्न है जो डाउन ट्रेंड में चल रहे शेयर को अपट्रेंड में बदलने का संकेत देता है। यह ट्रिपल कैंडलस्टिक पैटर्न का एक प्रकार है | जब कोई शेयर डाउन ट्रेंड में लगातार ट्रेड कर रहा होता है तब एक ऐसा दौर आता है जब कंपनी के शेयर निवेशक को आकर्षक लगने लगता है | ऐसे में वे इस लेवल पर खरीदारी करना आरंभ कर देते है | खरीदारी के कारण यह मॉर्निंग स्टार कैंडलस्टिक पैटर्न का रूप ले लेता है |

वैसे तो बुलिश ट्रेंड रिवर्शल पैटर्न कई सारे है लेकिन ये पैटर्न सबसे अलग है | यह पैटर्न तीन कैंडल से मिलकर बनता है तथा तीनों कैंडल के सही रंग में होना आवश्यक है | इस पैटर्न में पहली कैंडल बड़ी, बेयरिश कैंडल होती है जो बड़ी मंदी का संकेत देती है | इसके बाद बनने वाली कैंडल गैप डाउन ओपन होती है तथा एक छोटी बॉडी वाली कैंडल का निर्माण करती है | इस दूसरी कैंडल में अपर तथा लोअर शैडो लगभग एक समान होता है | इस कैंडल में अपर तथा लोअर शैडो का समान होना बियर्स तथा बुल्स के मध्य युद्ध को दर्शाता है | यह कैंडल बियर्स की शक्ति के कम होने का संकेत देता है | इस पैटर्न में तीसरी कैंडल गैपअप ओपन होती है तथा बड़ी बुलिश कैंडल का निर्माण कर देती है | यह कैंडल बुल्स के विजय को दर्शाती है | 

इन तीनों कैंडल को संयुक्त रूप से मॉर्निंग स्टार कैंडल कहा जाता है | लेकिन जब यह पैटर्न किसी डाउन ट्रेंड के बॉटम में बनता है तब इसे मॉर्निंग स्टार कैंडलस्टिक पैटर्न कहा जता है | इस पैटर्न में तीसरी बुलिश कैंडल का वॉल्यूम जितना अधिक होता है, पैटर्न उतना ही प्रभावशाली होता है | 

जब कोई कैंडल मॉर्निंग स्टार कैंडल के तीसरे कैंडल का हाई ब्रेक कर ऊपर निकल जाता है तब एक ट्रेडर इसमे खरीदारी में ट्रेड लेता है | इस पैटर्न में ट्रेडर अपना स्टॉप लॉस मॉर्निंग स्टार कैंडल का low तथा टार्गेट 1:1 लगाते है |

मॉर्निंग स्टार कैंडलस्टिक पैटर्न के प्रकार 
मॉर्निंग स्टार कैंडलस्टिक पैटर्न तीन कैन्डल से मिलकर बनने वाला एक तरह का कैन्डल्स्टिक पैटर्न है परंतु इसमे भी आपको अलग - अलग वर्ज़न देखने को मिल सकते हैं जैसे कि - 

 मॉर्निंग डोजी स्टार पैटर्न
 मॉर्निंग पिन बार स्टार पैटर्न
 एबंडेंट बेबी पैटर्न

मॉर्निंग डोजी स्टार पैटर्न 
यह एक नॉर्मल मॉर्निंग स्टार कैंडलस्टिक पैटर्न जैसा हमने इसके पहले पढ़ा | इसमे सबसे पहला कैन्डल एक लाल रंग का मारूबुजु होता है फिर दूसरा कैन्डल एक डोजी/स्पिनिंग टॉप होता है और अगला कैन्डल एक हरे रंग का कैन्डल होता है | इस पैटर्न को हम मॉर्निंग डोजी स्टार पैटर्न (Morning Doji Star pattern) कहते हैं और इसे ही मॉर्निंग स्टार कैंडलस्टिक पैटर्न भी कहा जाता है |

मॉर्निंग पिन बार स्टार पैटर्न 
मॉर्निंग पिन बार स्टार पैटर्न में पहला कैन्डल और तीसरा कैन्डल एक जैसा होता है बस फर्क सिर्फ इतना होता है कि इसका दूसरा कैंडलस्टिक एक पिनबार कैन्डल (hammer candle / शूटिंग स्टार) होता है |

एबंडेंट बेबी कैंडलस्टिक पैटर्न 
यह पैटर्न डोजी स्टार पैटर्न जैसा ही होता है जिसमे पहला कैन्डल लाल रंग का दूसरा कैन्डल डोजी/स्पिनिंग टॉप और तीसरा कैन्डल हरा होता है |  एबंडेंट बेबी कैंडलस्टिक पैटर्न में फर्क सिर्फ इतना होता है कि इसका जो दूसरा कैन्डल बनता है वह बहुत बड़े गैप के साथ बनता है | डोजी कैन्डल के दोनों तरफ गैप बहुत ज्यादा होने के कारण इसे एबंडेंट बेबी कैंडलस्टिक पैटर्न कहा जाता है |

सन्दर्भ

तकनीकी विश्लेषण
कैंडलस्टिक पैटर्न